text: चीनी विदेशमंत्री वांग यी के अतिरिक्त पाकिस्तान और अफगानिस्तान से उनके समकक्षों क्रमश: ख्वाजा आसिफ और सलाहुद्दीन रब्बानी ने बैठक में हिस्सा लिया. सीपीईसी का अफगानिस्तान तक विस्तार करने की चीन की योजना पर भारत में पैदा हुई चिंताओं से संबंधित ख़बरों के बारे में पूछे जाने पर चीनी विदेश मंत्रालय की प्रवक्ता हुआ चुनयिंग ने कहा कि परियोजना का विस्तार किसी ‘तीसरे देश’ को लक्षित करके नहीं किया जा रहा है.